**SOPIMUS**

Sopimus allekirjoitetaan ennen vertaistoiminnan alkamista. Kumpikin osapuoli saa oman kappaleensa.

**Järjestävä organisaatio**

|  |  |
| --- | --- |
| Nimi: |  |
| Osoite: |  |
| Yhteyshenkilö ja hänen yhteystietonsa: |  |

**Ohjaaja**

|  |  |
| --- | --- |
| Nimi: |  |
| Henkilötunnus: |  |
| Yhteystiedot: |  |
| Tilinumero: |  |

**Sopimuksen voimassaoloaika**

|  |  |
| --- | --- |
| Alkaa: |  |
| Päättyy: |  |

**Sopimuksen tarkoitus**

Tämän määräaikaisen sopimuksen tarkoituksena on sopia niistä velvoitteista ja oikeuksista,   
joita ohjaajalla ja organisaatiolla on toisiinsa nähden sopimuksen voimassaoloaikana.

**Ohjaajan velvollisuudet**

Ohjaajan työtehtävät ovat ryhmästä tiedottaminen, ryhmäkauden ja ryhmätapaamisten suunnittelu, ohjaaminen ja arviointi sekä raportointi.

1. Ohjaajalla on vaitiolovelvollisuus. Tämä tarkoittaa sitä, ettei hän koskaan – ei edes ryhmän loppumisen jälkeen – kerro ryhmäläisten asioita muille (ks. vertaisohjaajan eettiset ohjeet).

2. Ohjaaja tekee alustavan ryhmäsuunnitelman ohjaajaparinsa tai organisaation yhteyshenkilön kanssa ennen ryhmän alkamista ja sitoutuu toimimaan sen mukaisesti.

3. Ohjaajan vastuulla on ohjata ryhmän keskusteluita tavoitteiden mukaisesti. Ohjaaja huolehtii siitä, että keskustelu pysyy aiheessa. Ohjaaja sitoutuu olemaan yhteydessä organisaatioon, jos ryhmän tavoitteet eivät vastaakaan ryhmäläisten tarpeisiin. Ryhmän tavoitteet on määritelty ryhmäsuunnitelmassa.

4. Ohjaaja valmistautuu jokaiseen tapaamiseen etukäteen ja sitoutuu koko ryhmäkauden tapaamisiin. Poikkeuksista sovitaan erikseen. Ryhmä kokoontuu kerran viikossa \_\_\_ tunnin ajan.

5. Ohjaaja sitoutuu ilmoittamaan organisaation yhteyshenkilölle heti, jos epäilee ettei pääse tapaamiseen, esimerkiksi sairauden takia.

6. Ohjaaja kerää kaikkien ryhmäläisten nimet osallistujalistaan ja tarkistaa läsnäolijat jokaisessa tapaamisessa. Hän myös kerää ryhmäläisten yhteystiedot ryhmätiedotusta varten. Ohjaaja on vastuussa ryhmän sisäisestä tiedotuksesta. Ohjaaja ei saa antaa yhteystietoja ulkopuolisille ilman lupaa.

7. Ohjaaja voi käyttää rahaa ryhmän tarjoiluihin, materiaaleihin ja organisaation kanssa sovittuihin vierailukuluihin enintään \_\_\_ euroa viikossa. Ostoksista tulee toimittaa organisaatiolle kuitti.

8. Ohjaaja sitoutuu tulemaan jokaiseen tapaamiseen 15 minuuttia ennen ryhmän alkua. Jos ryhmään ei tule ketään, ohjaaja odottaa puoli tuntia mahdollisia myöhästyneitä. Tämän jälkeen hän voi lähteä ja saa yhden tunnin palkan. Jos ketään ei tule ryhmään kolmella peräkkäisellä kerralla, ohjaaja ja organisaation yhteyshenkilö sopivat, lopetetaanko ryhmä, vai yritetäänkö jotain uutta tapaa tavoittaa potentiaalisia ryhmäläisiä.

9. Ohjaaja osallistuu organisaation järjestämiin arviointitapaamisiin \_\_ kertaa sopimuksen voimassaolon aikana. Ohjaaja sitoutuu arvioimaan organisaation kanssa sovittuja osa-alueita jokaisella ryhmätapaamisella.

10. Ohjaaja sitoutuu raportoimaan ryhmästä organisaatiolle sovituin väliajoin sekä poikkeustilanteissa.

11. Ohjaaja sitoutuu organisaation arvoihin.

**Järjestävän organisaation velvollisuudet**

Organisaation tehtävät ovat tarpeiden kartoitus, ohjaajan perehdyttäminen ja tukeminen suunnittelussa, ohjaamisessa ja arvioinnissa, ryhmästä tiedottaminen, sovitun palkkion maksaminen sekä työtodistuksen antaminen.

12. Organisaatio on vastuussa siitä, että järjestettävä ryhmä on tarpeellinen ja kohderyhmälle sopiva.

13. Organisaatio sitoutuu perehdyttämään ohjaajan tehtäväänsä ja käy hänen kanssaan läpi organisaation arvot sekä Suomen Pakolaisavun ja VeTo-verkoston luomat vertaisohjaajan eettiset ohjeet ja menettelysäännöt.

14. Organisaatio sitoutuu tukemaan ohjaajaa ryhmän suunnittelussa ja ohjaamisessa.

15. Organisaatio antaa ohjaajalle arviointi- ja raportointivälineet ja järjestää arviointitapaamisia \_\_ kertaa sopimuksen voimassaolon aikana.

16. Organisaatio maksaa ohjaamisesta \_\_ tunnin palkkion/tapaamiskerta. Lisäksi organisaatio maksaa suunnitteluun ja arviointiin käytetystä raportoidusta ajasta, mukaan lukien suunnittelu- ja arviointipalaverit. Tuntipalkkio on \_\_ euroa. Matkat eivät ole työaikaa. Organisaatio korvaa / ei korvaa matkakustannuksia.

17. Organisaatio antaa ohjaajalle todistuksen vertaisryhmän ohjaamisesta sopimuksen päätyttyä.

Paikka: Aika:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ohjaaja Organisaation yhteyshenkilö